Tsaro: Fulani za su taimaka wa 'yan sanda fatattakar 'yan bindiga - IGP ▷ Legit.ng
Tsaro: Fulani za su taimaka wa 'yan sanda fatattakar 'yan bindiga - IGP
7 months ago 29 views by Aminu Ibrahim
Sufeta Janar na 'yan sandan Najeriya, Muhammad Adamu ya ce shugabanin Fulani a karkashin Kungiyar Miyetti Allah Cattle Breeders Association of Nigeria (MACBAN) sun amince za su tallafawa 'yan sanda domin fatattakar 'yan bindiga a jihar Kebbi da sauran sassan Najeriya.
Ministan harkokin cikin gida, Janar Abdulrahman Danbazau, Sufeta Janar na 'yan sanda da wasu manyan jami'an gwamnati sun zaiyarci Kebbi bisa umurnin Shugaba Muhammadu Buhari domin su tattauna da shugabanin Fulani daga sassa daban na jihar a kan yadda za a kawo karshen ta'addanci a kasar nan.
A yayin da ya ke yiwa manema labarai jawabi a ranar Juma'a bayan taron da su kayi, shugaban 'yan sandan ya ce, "Sun amince za su taimaka mana a yunkurin da mu na fatattakan 'yan bindiga daga jihar Kebbi."
Tsaro: Fulani za su taimakawa 'yan sanda fattakar 'yan bindiga - IGP
DUBA WANNAN: 'Yan bindigan da suka sace Magajin Garin Daura sun tuntubi iyalansa
Ya kara da cewa ba dukkan 'yan bindiga a jihar bane 'yan kabilar Fulani.
Ya ce sun gana da shugabanin Fulani ne domin su san kallubalen da su ke fama da shi. "Za muyi kokarin yin sulhu da 'yan bindigan amma idan hakan ba ta yiwu ba za muyi maganinsu da karfi da yaji" inji IGP.
A baya, Ministan harkokin cikin gida da Gwamna Abubakar Atiku Bagudu sun ce tawagar da shugaban kasa da ziyarci Kebbi bisa tsarin da Shugaba Muhammadu Buhari ya kirkiro da shi na tattaunawa da shugabanin Fulani a kan batun ta'addanci da 'yan bindiga ke aikatawa a jihar.
Arewa Latest NewsHausa NewsTsaron LafiyaSiyasar Najeriya Latest News
Rikice-rikice: Wata kungiyar matasa ta nuna damuwarta bisa abubuwan dake faruwa a jihar Taraba